Решение на Общия съд (седми състав) от 16 декември 2020 г. —Fakro/Комисия
(Дело T‑515/18)
„Конкуренция — Злоупотреба с господстващо положение — Пазар на покривни прозорци и обшивки — Решение за отхвърляне на жалба — Член 7 от Регламент (ЕО) № 773/2004 — Достъп до преписката — Принцип на добра администрация — Разумен срок — Явна грешка в преценката — Задължение за мотивиране — Липса на интерес за Съюза — Вероятност за установяване на нарушение — Хищническо ценообразуване — „Бойни марки“ — Отстъпки — Изключителност“
1.      Конкуренция — Административно производство — Права на жалбоподателите — Достъп до документи — Обхват — Граници
(членове 101 ДФЕС и 102 ДФЕС; член 8, параграф 1 от Регламент № 773/2004 на Комисията)
(вж. т. 41—61, 136 и 155)
2.      Конкуренция — Административно производство — Разглеждане на жалбите — Решение на Комисията за прекратяване на производството — Право на преценка на Комисията — Граници — Мотивиране на решението за прекратяване на производството — Обхват — Съдебен контрол — Обхват
(членове 101 ДФЕС, 102 ДФЕС и 105 ДФЕС)
(вж. т. 66—77, 139, 140, 144—149 и 173)
3.      Конкуренция — Административно производство — Задължения на Комисията — Спазване на разумен срок — Критерии за преценка — Нарушение — Липса
(член 102 ДФЕС)
(вж. т. 80—95)
4.      Конкуренция — Административно производство — Разглеждане на жалбите — Задължение за извършване на проверка и за произнасяне с решение по въпроса за наличието на нарушение — Липса
(член 7 от Регламент № 1/2003 на Съвета; член 7 от Регламент № 773/2004 на Комисията)
(вж. т. 98, 99 и 208)
5.      Конкуренция — Разпределяне на правомощията между Комисията и националните органи по конкуренция — Известие на Комисията относно сътрудничеството в рамките на мрежата от органите по конкуренция — Право на предприятията да изискват отнасящите се до тях случаи да бъдат разглеждани от конкретен орган по конкуренция — Липса
(членове 101 ДФЕС и 102 ДФЕС; съображение 18, членове 4 и 5 и член 13, параграф 1 от Регламент № 1/2003 на Съвета; Известие 2004/C 101/03 на Комисията)
(вж. т. 104—109, 116 и 119)
6.      Конкуренция — Правила на Съюза — Прилагане от националните юрисдикции — Иск за поправяне на вредите, причинени от нарушения на правилата на конкуренцията
(членове 101 ДФЕС и 102 ДФЕС; член 6 от Регламент № 1/2003 на Съвета)
(вж. т. 120—122)
7.      Конкуренция — Господстващо положение — Злоупотреба — Прилагане на цени, по-ниски от разходите, с цел отстраняване на конкурент — Тежест на доказване
(член 102 ДФЕС)
(вж. т. 130—132 и 153)
8.      Съдебно производство — Искова молба или жалба — Изисквания за форма — Кратко изложение на посочените основания — Липса — Недопустимост
(член 21, първа алинея и член 53, първа алинея от Статута на Съда; член 76, буква г) от Процедурния правилник на Общия съд)
(вж. т. 160 и 161)
9.      Конкуренция — Административно производство — Разглеждане на жалбите — Отчитане на интереса на Съюза от разследването на определен случай — Критерии за преценка — Недопустимост на отхвърлянето на жалба до Комисията само заради прекратяването на сигнализираното нарушение
(членове 101 ДФЕС, 102 ДФЕС и 105 ДФЕС; точки 41—44 от Известие 2004/C 101/05 на Комисията)
(вж. т. 179—181)
Предмет
Искане на основание член 263 ДФЕС за отмяна на Решение C(2018) 3864 final на Комисията от 14 юни 2018 г., с което отхвърля жалбата на жалбоподателя за твърдени нарушения на член 102 ДФЕС на пазара на покривни прозорци и обшивки (дело AT.40026 — Velux)
Диспозитив
1)
Отхвърля жалбата.
2)
Fakro sp. z o.o., Европейската комисия и Република Полша понасят съответно направените от тях съдебни разноски.